Podcastformatet finner sjelden sted under tidspress. Intervjuobjektet får tid til å tenke seg om, utvikle resonnementer og gi mer uttømmende svar. Intervjueren har tid til å behandle intervjuobjektet med respekt. Men han har også tid til å bore i problemstillinger - og stille oppfølgende spørsmål. Siden podcaster sjelden sendes direkte er det mulig å redigere dem. Feil og forsnakkelser kan fjernes, noe som ikke lar seg gjøre på direktesendte nyheter. Lytterne har også bedre tid.